|  |
| --- |
| Številka: 007-139/2025/20 |
| Ljubljana, 30. 6. 2025 |
| EVA 2025-2330-0025 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Odlok o finančni pomoči za odpravo posledic škode v kmetijstvu zaradi pozebe leta 2024 - predlog za obravnavo |
| 1. Predlog sklepov vlade: |
| Na podlagi četrtega odstavka a44.a člena Zakona o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22, 18/23 – ZDU-1O, 88/23, 95/23 – ZIUOPZP in 117/23 – ZIUOPZP-A) je Vlada Republike Slovenije na … seji … sprejela naslednji **SKLEP:**Vlada Republike Slovenije je izdala Odlok o finančni pomoči za odpravo posledic škode v kmetijstvu zaradi pozebe leta 2024, ki se objavi v Uradnem listu Republike Slovenije. Barbara Kolenko Helbl generalna sekretarkaPriloga:* Odlok o finančni pomoči za odpravo posledic škode v kmetijstvu zaradi pozebe leta 2024

Sklep prejmejo:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo,
* Ministrstvo za finance,
* Ministrstvo za obrambo,
* Ministrstvo za naravne vire in prostor,
* Ministrstvo za okolje, podnebje in energijo,
* Ministrstvo javno upravo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Simona Vrevc, v.d. generalne direktorice Direktorata za kmetijstvo,
* Hermina Oberstar, vodja Sektorja za horizontalne vsebine v kmetijstvu.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| /  |
| 5. Kratek povzetek gradiva: |
| Odlok o finančni pomoči za odpravo posledic škode v kmetijstvu zaradi pozebe leta 2024 (v nadaljnjem besedilu: odlok) je pripravljen na podlagi a44.a člena Zakona o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22, 18/23 – ZDU-1O, 88/23, 95/23 – ZIUOPZP in 117/23 – ZIUOPZP-A; v nadaljnjem besedilu: ZOPNN).Odlok je podlaga za izvedbo finančne pomoči za 100 % škodo v primarni kmetijski proizvodnji, nastalo zaradi pozebe leta 2024. Odlok podrobneje določa pogoje, način izračuna in postopke dodelitve finančne pomoči.Finančna pomoč se zagotovi v skladu s pravili Uredbe Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* v kmetijskem sektorju (UL L št. 352 z dne 24. 12. 2013, str. 9), zadnjič spremenjene z Uredbo Komisije (EU) 2024/3118 z dne 10. decembra 2024 o spremembi Uredbe (EU) št. 1408/2013 o uporabi členov 107 in 108 Pogodbe o delovanju Evropske unije pri pomoči *de minimis* v kmetijskem sektorju (UL L št. 2024/3118 z dne 13. 12. 2024).Upravičencu se za odpravo posledic škode v kmetijstvu za posamezni kmetijski pridelek dodelijo sredstva v višini do največ 30 % ocene neposredne škode.Pri določitvi višine sredstev, ki se upravičencu dodelijo za odpravo posledic škode v kmetijstvu, je treba zagotoviti, da za posamezni kmetijski pridelek vsota dodeljenih sredstev za odpravo posledic škode v kmetijstvu po tem odloku, kakršnih koli drugih sredstev iz državnega proračuna za odpravo posledic škode v kmetijstvu, sredstev občinskih proračunov, ki so dodeljena upravičencu kot neposredno izplačilo za odpravo posledic škode v kmetijstvu, in izplačil zavarovalnih zneskov za škodo na kmetijskem pridelku na GERK, ne presega ocene neposredne škode.Za dodelitev pomoči po odloku bo zagotovljenih do 420.000 evrov v letu 2025 iz proračunske rezerve. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:Ocena neposredne škode na trajnih nasadih zaradi posledic pozebe med 17. in 22. aprilom 2024, ki jo je Vlada RS obravnavala in potrdila na 142. redni seji dne 20. 02. 2025 pod točko 1.5, s sklepom št. 84400-2/2025/3 (v nadaljnjem besedilu: ocena škode zaradi pozebe), znaša 32.681.399,06 evra. Pozeba je leta 2024 v 107 občinah prizadela 1.207 oškodovancev, na skupno 4.472,6 ha kmetijskih površin. Od tega je 100 % škodo utrpelo 121 oškodovancev na 112,28 ha v višini 1.387.504,21 evra. Finančna pomoč se upravičencu za posamezni kmetijski pridelek dodeli v višini 30 % ocene neposredne škode. Glede na podatke o 100 % škodi, ki znaša 1.387.504,21 evra se ocenjuje, da se bo pomoč države zagotovila v višini 30 % ocene neposredne škode, kar predstavlja cca. 420.000 evra.Ob upoštevanju petega odstavka 34. člena ZOPNN se bodo sredstva po ugotovitvi končne ocene povračila škode zagotovila iz proračunske rezerve. Navedeno pomeni, da bo MKGP po ugotovitvi končne ocene finančnih posledic na Ministrstvo za finance predložilo vlogo za zagotovitev sredstev iz proračunske rezerve. Predlog za prerazporeditev sredstev iz proračunske rezerve bo MF posredovalo v sprejem Vladi. |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
|  |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

/1. **Finančne posledice za državni proračun**

**/****II.a Pravice porabe za izvedbo predlaganih rešitev so zagotovljene:****/****II.b Manjkajoče pravice porabe bodo zagotovljene s prerazporeditvijo:****/****II.c Načrtovana nadomestitev zmanjšanih prihodkov in povečanih odhodkov proračuna:**/ |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev****/** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite: Datum objave: 16. 4. 2025V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Kmetijsko gozdarska zbornica Slovenije (v nadaljnjem besedilu: KGZS)Upoštevani so bili:* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Predlog, da se prva točka 4. člena odloka dopolni na način, da se glasi »*je v postopku izdelave ocene škode zaradi pozebe oddal Obrazec 2.09: Ocena škode na kmetijskih kulturah iz priloge 9 Uredbe o metodologiji za ocenjevanje škode (Uradni list RS, 5t. 67103, 79104, 33/05, 81/06 in 68/08; v nadaljnjem besedilu: uredba o metodologiji); in sicer pred spravilom pridelka, ter je bila s strani komisije škoda ocenjena pred spravilom pridelka*.« ni bil upoštevan. Postopek izdelave ocene škode je določen v uredbi, ki ureja metodologijo za ocenjevanje škode, in je v pristojnosti Uprave RS za zaščito in reševanje. Ministrstvo za kmetijstvo, gozdarstvo in prehrano (v nadaljnjem besedilu: MKGP) v skladu z določili sklepa Vlade RS, s katerim ta potrdi končno oceno škode, le prevzame podatke o oceni škode za posameznega upravičenca iz elektronske aplikacije Ajda Predlog, da se v okviru predloga odloka finančna pomoč dodeli vsem, ki so utrpeli škodo po pozebi, večjo od 30 %, ni bil upoštevan. Podlaga za izvedbo odloka je a44.a člen ZOPNN, ki v prvem odstavku določa, da so do pomoči za odpravo posledic škode v kmetijstvu zaradi naravne nesreče upravičeni tisti kmetijski pridelki na GERK, za katere iz ocene neposredne škode sledi, da so 100 % poškodovani.Predlog, da izplačevalec državne pomoči obveznike za plačilo neporavnanih davčnih obveznosti obvesti, da morajo poravnati davčne obveznosti, sicer do denarne pomoči ne bodo upravičeni, ni bil upoštevan. Dolžnost vsakega polnoletnega državljana Republike Slovenije je, da poskrbi, da ima davčne obveznosti poravnane. MKGP je v dopisu, v katerem je bila KGSZ obveščena, da je predpis v postopku javne obravnave, zaprosila KGZS, če lahko prek njihovih info točk posreduje informacijo o pripravi predpisa za izvedbo finančne pomoči, ter da naj kmetijska gospodarstva pravočasno poravnajo zapadle davčne obveznosti in druge denarne nedavčne obveznosti v skladu z zakonom, ki ureja finančno upravo, ki presegajo 50 eurov. S predlogom odloka je tudi določeno, da morajo biti obveznosti poravnane v petih dneh po objavi odloka. MKGP je mnenja, da je s takim načinom obveščanja zagotovljen primeren rok, da kmetijska gospodarstva pravočasno poravnajo svoje davčne obveznosti. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Mateja Čalušić ministrica |

 **PREDLOG**

 **EVA 2025-2330-0025**

Na podlagi četrtega odstavka a44.a člena Zakona o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22, 18/23 – ZDU-1O, 88/23, 95/23 – ZIUOPZP in 117/23 – ZIUOPZP-A) Vlada Republike Slovenije izdaja

**ODLOK**

**o finančni pomoči za odpravo posledic škode v kmetijstvu zaradi pozebe leta 2024**

**1. člen**

**(vsebina)**

(1) Ta odlok podrobneje določa pogoje, način izračuna in postopek dodelitve finančne pomoči kmetijskim gospodarstvom za škodo, ki je nastala v primarni kmetijski proizvodnji zaradi pozebe leta 2024 (v nadaljnjem besedilu: finančna pomoč).

(2) Finančna pomoč se dodeli v skladu z Uredbo Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* v kmetijskem sektorju (UL L št. 352 z dne 24. 12. 2013, str. 9), zadnjič spremenjeno z Uredbo Komisije (EU) 2024/3118 z dne 10. decembra 2024 o spremembi Uredbe (EU) št. 1408/2013 o uporabi členov 107 in 108 Pogodbe o delovanju Evropske unije pri pomoči *de minimis* v kmetijskem sektorju (UL L št. 2024/3118 z dne 13. 12. 2024), (v nadaljnjem besedilu: Uredba 1408/2013/EU).

**2. člen**

**(pomen izrazov)**

Izrazi, uporabljeni v tem odloku, pomenijo:

1. enotno podjetje so fizične in pravne osebe, ki opravljajo gospodarsko dejavnost in so med seboj najmanj v enem od razmerij iz drugega odstavka 2. člena Uredbe 1408/2013/EU;
2. kmetijski pridelek je kmetijski proizvod iz 7. točke 2. člena Uredbe Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 327 z dne 21. 12. 2022, str. 1), zadnjič popravljene s Popravkom (UL L št. 2024/90118 z dne 21. 2. 2024), (v nadaljnjem besedilu: Uredba 2022/2472/EU);
3. ocena škode zaradi pozebe je ocena neposredne škode na trajnih nasadih zaradi posledic pozebe med 17. in 22. aprilom 2024, ki jo je Vlada Republike Slovenije potrdila s sklepom št. 84400-2/2025/3 z dne 20. februarja 2025;
4. primarna kmetijska proizvodnja je dejavnost iz 44. točke 2. člena Uredbe 2022/2472/EU.

**3. člen**

**(upravičenec)**

Upravičenec do finančne pomoči je oseba iz prvega odstavka a44.a člena Zakona o odpravi posledic naravnih nesreč (Uradni list RS, št. [114/05](http://www.uradni-list.si/1/objava.jsp?sop=2005-01-5041) – uradno prečiščeno besedilo, [90/07](http://www.uradni-list.si/1/objava.jsp?sop=2007-01-4414), [102/07](http://www.uradni-list.si/1/objava.jsp?sop=2007-01-5074), [40/12](http://www.uradni-list.si/1/objava.jsp?sop=2012-01-1700) – ZUJF, [17/14](http://www.uradni-list.si/1/objava.jsp?sop=2014-01-0542), [163/22](http://www.uradni-list.si/1/objava.jsp?sop=2022-01-4189), [18/23](http://www.uradni-list.si/1/objava.jsp?sop=2023-01-0348) – ZDU-1O, [88/23](http://www.uradni-list.si/1/objava.jsp?sop=2023-01-2599), [95/23](http://www.uradni-list.si/1/objava.jsp?sop=2023-01-2670) – ZIUOPZP in [117/23](http://www.uradni-list.si/1/objava.jsp?sop=2023-01-3410) – ZIUOPZP-A), ki izpolnjuje pogoje za pridobitev finančne pomoči iz tega odloka.

**4. člen**

**(pogoji za pridobitev finančne pomoči)**

Upravičenec iz prejšnjega člena mora za pridobitev finančne pomoči izpolnjevati naslednje pogoje, in sicer da:

1. je v postopku izdelave ocene škode zaradi pozebe oddal Obrazec 2: Ocena škode v tekoči kmetijski proizvodnji na pridelkih, povzročene po naravni nesreči, iz Priloge 9 Uredbe, o metodologiji za ocenjevanje škode (Uradni list RS, št. [67/03](https://www.uradni-list.si/glasilo-uradni-list-rs/vsebina/2003-01-3224), [79/04](https://www.uradni-list.si/glasilo-uradni-list-rs/vsebina/2004-01-3479), [33/05](https://www.uradni-list.si/glasilo-uradni-list-rs/vsebina/2005-01-1112), [81/06](https://www.uradni-list.si/glasilo-uradni-list-rs/vsebina/2006-01-3539) in [68/08](https://www.uradni-list.si/glasilo-uradni-list-rs/vsebina/2008-01-2972));
2. je bil v času pojava pozebe vpisan v register kmetijskih gospodarstev v skladu z zakonom, ki ureja kmetijstvo;
3. je imetnik transakcijskega računa v skladu z zakonom, ki ureja kmetijstvo;
4. peti dan po uveljavitvi tega odloka nima neporavnanih zapadlih davčnih obveznosti in drugih denarnih nedavčnih obveznosti v skladu z zakonom, ki ureja finančno upravo, v višini, ki presega 50 eurov.

**5. člen**

**(finančne določbe)**

(1) Za finančno pomoč so zagotovljena sredstva do višine 420.000 eurov iz proračuna Republike Slovenije.

(2) Če izračunana skupna višina finančne pomoči preseže razpoložljiva sredstva iz prejšnjega odstavka tega člena, se višina finančne pomoči vsem upravičencem sorazmerno zmanjša.

(3) Če finančna pomoč skupaj z drugo pomočjo, dodeljeno v skladu z Uredbo 1408/2013/EU v triletnem obdobju pred dodelitvijo finančne pomoči, na upravičenca ali enotno podjetje, v katero je povezan upravičenec, presega zgornjo mejo iz drugega odstavka 3. člena Uredbe 1408/2013/EU, se finančna pomoč upravičencu ustrezno zniža.

(4) Finančna pomoč se v zvezi z istimi upravičenimi stroški lahko združuje z drugo pomočjo iz javnih sredstev v skladu s 5. členom Uredbe 1408/2013/EU.

**6. člen**

**(podrobnejši postopek)**

(1) Agencija Republike Slovenije za kmetijske trge in razvoj podeželja (v nadaljnjem besedilu: agencija) upravičencem, ki izpolnjujejo pogoje iz tega odloka, na podlagi podatkov iz uradnih evidenc po uradni dolžnosti izda informativno odločbo v skladu z zakonom, ki ureja kmetijstvo, in zakonom, ki ureja odpravo posledic naravnih nesreč.

(2) Agencija v postopku izdaje informativnih odločb preveri podatke o izpolnjevanju pogojev iz tega odloka iz registra kmetijskih gospodarstev, ki ga vodi Ministrstvo za kmetijstvo, gozdarstvo in prehrano, in elektronske zbirke podatkov AJDA, ki jo upravlja Uprava Republike Slovenije za zaščito in reševanje.

(3) V izreku informativne odločbe se navede, da je finančna pomoč dodeljena kot pomoč *de minimis* v skladu z Uredbo 1408/2013/EU, pri čemer se navedeta njen naslov in mesto objave v Uradnem listu Evropske unije.

(4) Agencija izda informativno odločbo iz tega člena najpozneje do 29. 8. 2025.

**7. člen**

**(preveritev pred odobritvijo pomoči in poročanje)**

(1) Agencija pred odobritvijo finančne pomoči preveri višino že dodeljene pomoči *de minimis* za posameznega upravičenca v evidencah pomoči *de minimis*, ki jih vodita ministrstvo, pristojno za kmetijstvo in ribištvo, ter ministrstvo, pristojno za finance.

(2) Za upravičence, ki so povezani v enotno podjetje, agencija pred odobritvijo finančne pomoči preveri, ali že dodeljena pomoč *de minimis* za vse fizične in pravne osebe v okviru enotnega podjetja ne presega zgornje meje iz drugega odstavka 3. člena Uredbe 1408/2013/EU.

(3) Agencija v 15 dneh po izplačilu finančne pomoči posameznemu upravičencu poroča ministrstvu, pristojnemu za kmetijstvo, o dodeljenih pomočeh *de minimis* na način, ki ga ministrstvo, pristojno za kmetijstvo, objavi na osrednjem spletnem mestu državne uprave.

**8. člen**

**(hramba dokumentacije)**

Agencija vodi in hrani evidence z informacijami in dokazili o individualni finančni pomoči deset let od dneva dodelitve zadnje pomoči v skladu s tem odlokom.

**KONČNA DOLOČBA**

**9. člen**

**(začetek veljavnosti)**

Ta odlok začne veljati naslednji dan po objavi v Uradnem listu Republike Slovenije.

Št. 007-81/2024

Ljubljana, dne

EVA 2025-2330-0025

 Vlada Republike Slovenije

 dr. Robert Golob

 predsednik

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo odloka)
* Uredba Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* v kmetijskem sektorju (UL L št. 352 z dne 24. 12. 2013, str. 9), zadnjič spremenjena z Uredbo Komisije (EU) 2024/3118 z dne 10. decembra 2024 o spremembi Uredbe (EU) št. 1408/2013 o uporabi členov 107 in 108 Pogodbe o delovanju Evropske unije pri pomoči *de minimis* v kmetijskem sektorju (UL L št. 2024/3118 z dne 13. 12. 2024; v nadaljnjem besedilu: Uredba 1408/2013/EU);
* a44.a člen Zakona o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22, 18/23 – ZDU-1O, 88/23, 95/23 – ZIUOPZP in 117/23 – ZIUOPZP-A; v nadaljnjem besedilu: ZOPNN).
1. Rok za izdajo uredbe, določen z zakonom
2. Splošna obrazložitev predloga uredbe, če je potrebna
3. Predstavitev presoje posledic za posamezna področja, če te niso mogle biti celovito predstavljene v predlogu zakona

II. VSEBINSKA OBRAZLOŽITEV PREDLAGANIH REŠITEV

V letu 2024 je pozeba na nekaterih kmetijskih gospodarstvih povzročila 100-odstotno uničenje kmetijskih pridelkov. Škoda, ki je nastala zaradi pozebe, bo poslabšala ekonomski položaj prizadetih kmetijskih gospodarstev, ki se ukvarjajo s primarno kmetijsko proizvodnjo.

Ocena neposredne škode na trajnih nasadih zaradi posledic pozebe med 17. in 22. aprilom 2024, ki jo je Vlada RS obravnavala in potrdila na 142. redni seji dne 20. 02. 2025 pod točko 1.5 s sklepom št. 84400-2/2025/3 (v nadaljnjem besedilu: ocena škode zaradi pozebe), znaša 32.681.399,06 evra.

Pozeba je leta 2024 v 107 občinah prizadela 1.207 oškodovancev na skupno 4.472,6 ha kmetijskih površin. Od tega je 100 % škodo utrpelo 121 oškodovancev na 112,28 ha v višini 1.387.504,21 evra. Gradivo je dostopno na:

<https://www.gov.si/drzavni-organi/vlada/seje-vlade/gradiva-v-obravnavi/show/12312>

Odlok o finančni pomoči za odpravo posledic škode v kmetijstvu zaradi pozebe leta 2024 (v nadaljnjem besedilu: odlok) je pripravljen na podlagi a44.a člena Zakona o odpravi posledic naravnih nesreč (Uradni list RS, št. 114/05 – uradno prečiščeno besedilo, 90/07, 102/07, 40/12 – ZUJF, 17/14, 163/22, 18/23 – ZDU-1O, 88/23, 95/23 – ZIUOPZP in 117/23 – ZIUOPZP-A).

Odlok je podlaga za izvedbo finančne pomoči za popolno škodo v primarni kmetijski proizvodnji, ki je nastala zaradi posledic pozebe leta 2024 in določa pogoje, način izračuna in postopke dodelitve finančne pomoči za škodo v primarni kmetijski proizvodnji leta 2024. Finančna pomoč se zagotovi v skladu s pravili Uredbe 1408/2013/EU.

Do finančne pomoči je upravičena oseba, ki na ozemlju Republike Slovenije:

* obdeluje kmetijska zemljišča in proizvaja kmetijske pridelke;
* je v času pojava naravne nesreče kot nosilec kmetijskega gospodarstva vpisana v register kmetijskih gospodarstev, ki ga vodi ministrstvo, pristojno za kmetijstvo in gozdarstvo;
* in je v postopku izdelave ocene škode oddala podpisan in datiran pred-tiskani obrazec za prijavo škode »Obrazec 2.09: Ocena škode na kmetijskih kulturah« iz priloge 9 Uredbe o metodologiji za ocenjevanje škode (Uradni list RS, št. 67/03, 79/04, 33/05, 81/06 in 68/08) na pristojno občino in izpolnjuje pogoje odloka.

Osebe iz prejšnjega odstavka so upravičene do finančne pomoči za tiste kmetijske pridelke na Grafični enoti rabe kmetijskega gospodarstva (v nadaljnjem besedilu: GERK), za katere iz ocene škode izhaja, da so 100-odstotno poškodovani.

Upravičencu se za odpravo posledic škode v kmetijstvu za posamezni kmetijski pridelek dodelijo sredstva v višini do največ 30 % ocene neposredne škode.

Najnižja finančna pomoč, ki se odobri in izplača upravičencu, je 100 evrov.

**Združevanje pomoči za odpravo posledic škode zaradi pozebe leta 2024:**

Pomoč za odpravo posledic škode na kmetijskih pridelkih zaradi pozebe leta 2024 se bo dodelila po:

* Programu odprave posledic škode v kmetijstvu zaradi pozebe med 17. in 22. aprilom 2024, ki ga je Vlada Republike Slovenije sprejela na svoji 157. redni seji, 16. junija 2025, pod točko 1.9, s sklepom številka 33001-1/2025/3 (v nadaljnjem besedilu: program) in sicer za tiste kmetijske pridelke, ki so bili poškodovani 80 in več odstotkov in
* po zadevnem odloku, za tiste kmetijske pridelke, ki so bili 100 % poškodovani.

Tretji odstavek a44.a člena ZOPNN, določa, da je pri določitvi višine sredstev, ki se upravičencu dodelijo za odpravo posledic škode v kmetijstvu, treba zagotoviti, da za posamezni kmetijski pridelek vsota dodeljenih sredstev za odpravo posledic škode v kmetijstvu po tem odloku, kakršnih koli drugih sredstev iz državnega proračuna za odpravo posledic škode v kmetijstvu, sredstev občinskih proračunov, ki so dodeljena upravičencu kot neposredno izplačilo za odpravo posledic škode v kmetijstvu, in izplačil zavarovalnih zneskov za škodo na kmetijskem pridelku na GERK ne presega ocene neposredne škode.

Upravičencu se bodo v skladu z odlokom dodelila sredstva v višini do največ 30 % ocene neposredne škode.

5.3.18 točka programa, pa določa, da državna pomoč za pozebo ter druga prejeta plačila za nadomestilo izgube, vključno s plačili na podlagi drugih nacionalnih ukrepov ali ukrepov Evropske unije ali zavarovalnih shem za škodo, ki je predmet državne pomoči za pozebo, so omejeni na 80 % upravičenega stroška oziroma na 90 % na območjih z omejenimi možnostmi za kmetijsko dejavnost.

Pomoč po programu se bo upravičencu za posamezni kmetijski pridelek dodelila v višini do največ 30 % ocene neposredne škode ali 40 % ocene neposredne škode na območjih z omejenimi možnostmi za kmetijsko dejavnost.

Iz zgoraj navedenega je razvidno, da je tako pri odloku, kot tudi pri programu zagotovljeno preverjanje skupne višine že prejete pomoči, ki jo upravičenec prejme za odpravo posledic škode zaradi pozebe v letu 2024.

**Finančne posledice:**

Pozeba je leta 2024 v 107 občinah prizadela 1.207 oškodovancev, na skupno 4.472,6 ha kmetijskih površin. Od tega je 100 % škodo utrpelo 121 oškodovancev na 112,28 ha v višini 1.387.504,21 evra.

Glede na podatke o 100 % škodi, ki znaša 1.387.504,21 evra se ocenjuje, da se bo pomoč države zagotovila v višini 30 % ocene neposredne škode, kar predstavlja cca. 420.000 evra.

Ob upoštevanju petega odstavka 34. člena ZOPNN se bodo sredstva po ugotovitvi končne ocene povračila škode zagotovila iz proračunske rezerve. Navedeno pomeni, da bo MKGP po ugotovitvi končne ocene finančnih posledic na Ministrstvo za finance predložilo vlogo za zagotovitev sredstev iz proračunske rezerve.

Predlog za prerazporeditev sredstev iz proračunske rezerve bo MF posredovalo v sprejem Vladi.